Številka: 10033-15/2023-1

Datum: 7. 4. 2023

Na podlagi 57. člena Zakona o javnih uslužbencih (ZJU; Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE in 202/21 – odl. US, in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljevanju: ZJU)

**Agencija Republike Slovenije za okolje,** objavlja javni natečaj za zasedbo prostega uradniškega delovnega mesta **VODJA SLUŽBE (m/ž), šifra DM 400, v Službi za informacijsko in komunikacijsko tehnologijo**.

Kandidat/ka, ki se bo prijavil/a na prosto delovno mesto, mora izpolnjevati naslednje pogoje:

* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnji) oz. magistrsko izobraževanje (druga bolonjska stopnja) / magistrska izobrazba (druga bolonjska stopnja),
* najmanj 6 let delovnih izkušenj,
* opravljeno obvezno usposabljanje za imenovanje v naziv,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* vodenje službe,
* samostojno oblikovanje sistemskih rešitev in drugih najzahtevnejših gradiv iz delovnega področja službe,
* opravljanje drugih najzahtevnejših nalog,
* vodenje in sodelovanje v najzahtevnejših projektnih skupinah,
* načrtovanje in razvoj IS ter pomoč pri pripravi specifikacij za razvoj in nadgradnjo IS.

Prednost pri izbiri bo imel/a kandidat/ka z izkušnjami vodenja notranjih organizacijskih enot ter poznavanjem:

* značilnosti sodobnih OS (Windows, Linux, MacOS, Android), podatkovnih baz (poudarek na SQL),
* računskih in pomnilniških (storage) konceptov - oblačna infrastruktura, virtualizacija, distribuirani diskovni sistemi, visoko zmogljive gruče (HPC),
* LAN in WAN omrežne infrastrukture (poudarek na ethernet, infiniband ter raznih WAN tehnologijah),
* delovanja IP omrežij ter IP storitev (splet, e-pošta, DNS, FTP, itd.,),
* infrastrukture in storitev državnega omrežja HKOM/MJU (državni oblak, povezave lokacij; MFERAC, SPIS/Krpan, Maximo, itd.),
* konceptov IT varnosti in ITIL.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero kandidat/ka kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 5. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni/a uslužbenec/ka, ki ima magisterij znanosti, doktorat oziroma zaključen specialistični študij.

Pri izbranem(i) kandidatu(ki) se bo preverjalo ali ima opravljeno obvezno usposabljanje za imenovanje v naziv. V kolikor izbrani(a) kandidat(ka) le-tega nima opravljenega, ga bo moral(a) opraviti, v skladu s prvim odstavkom 89. člena ZJU, najkasneje v enem letu od sklenitve delovnega razmerja.

Izbrani kandidat/ka bo delo na delovnem mestu vodja službe opravljal/a v nazivu podsekretar, z možnostjo napredovanja v naziv sekretar. Z izbranim(o) kandidatom(ko) bo sklenjeno delovno razmerje za nedoločen čas s polnim delovnim časom. Izbrani(a) kandidat(ka) bo delo opravljal(a) v prostorih Agencije Republike Slovenije za okolje, Vojkova 1b, Ljubljana.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (verodostojne listine),
3. izjavo, da:

- je državljan Republike Slovenije,

* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega javnega natečaja dovoljuje Agenciji Republike Slovenije za okolje pridobitev teh podatkov iz uradne evidence.

Strokovna usposobljenost kandidata/ke se bo presojala na podlagi navedb v prijavi, na podlagi predloženih pisnih izjav in v skladu z merili in metodami za preverjanje strokovne usposobljenosti kandidata/ke.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in le tisti kandidati/ke, ki izpolnjujejo natečajne pogoje.

Kandidat/ka za razpisano prosto uradniško delovno mesto vloži prijavo na obrazcu »**prijavni obrazec«**, ki je priloga objavi tega javnega natečaja. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

V skladu z 61.a členom ZJU, se v izbirni postopek ne uvrsti kandidata/ke, ki ne izpolnjuje natečajnih pogojev.

V izbirnem postopku se bo strokovna usposobljenost kandidata/ke presojala na podlagi navedb v prijavnem obrazcu, priloženih pisnih izjavah in drugih dokazil, na podlagi razgovora s kandidatom/ko oziroma s pomočjo morebitnih drugih metod preverjanja strokovne usposobljenosti kandidata/ke.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javni natečaj za delovno mesto VODJA SLUŽBE (m/ž), šifra DM 400, na Agenciji Republike Slovenije za okolje, pod zaporedno številko »**10033-15/2023**« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **petka, 21. 4. 2023**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega(e) kandidata(ke).**

Obvestilo o končanem javnem natečaju bo objavljeno na spletnem portalu GOV.SI. Kandidati bodo o (ne)izbiri pisno obveščeni najkasneje v roku 90 dni od objave javnega natečaja.

Informacije o javnem natečaju dobite na telefonski številki: 01/ 478 4554 ali elektronskem naslovu simona.krampelj@gov.si (Simona Krampelj).

 mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4.2021